Maudhui: Rais wa Rwanda kushoto paul kagame na mwenzake wa Uganda Yoweri Museveni. Hali ya wasiwasi imetanda kati ya mataifa hao mawili

Hali ya waiswasi imetanda kati ya majirani hao wawili, hatua ilioifanya Rwanda kuzuia usafiri katika mpaka wa mataifa hayo mawili .

Kulingana na mwandishi wa BBC Catherine Byaruhanga, Serikali ya Kigali inasema kuwa watu wawili, mmoja raia wa Rwanda na mwengine wa Uganda , walipigwa risasi nchini Rwanda lakini baadaye wakafariki nchini Uganda.

Inasema walishukiwa kuwa miongoni mwa genge la watu wanaohusika na kuingiza vitu kinyume cha sheria ambalo liliwashambulia maafisa wa usalama wakati walipojaribu kuwakamata.

Inasema kuwa watu hao waliojeruhiwa baadaye walibebwa na kuvukishwa mpakani. 

Lakini Uganda inasisitiza kuwa wanajeshi hao wa Rwanda waliingia katika himaya yake wakimtafuta raia huyo wa Rwanda na kumuua pamoja na raia huyo wa Uganda aliyejaribu kuingilia kati. 

Kampala amewataka wahusika kuchukuliwa hatua lakini imeongezea kwamba haitafutalia swala hilo iwapo Kigali haitachukua hatua yoyote. 

Mnamo mwezi februari, Rwanda ilizuia bidhaa za Uganda kutoingia katika taifa hilo na kuwazuia raia wake kutovuka mpaka huo.

jamii zinazoishi katika eneo hilo zinazoathirika zinasema upitishaji wa bidhaa kinyume na sheria umneongezeka kati ya mataifa hayo mawili na kwamba wanajeshi wa Rwanda huwashambulia raia wa Rwanda wanaojaribu kuingia Uganda.

Hali ya wasiwasi kati ya majirani hao huku kila mmojawapo akiamini kwamba mwenzake anajaribu kuliyumbisha taifa lake.

Kagame afunguka kuhusu mgogoro kati ya taifa lake na Uganda

Katika siku za nyuma Rais wa Rwanda Paul Kagame alielezea kuwa chimbuko la mgogoro baina ya nchi yake na nchi ya Uganda ni la tangu miaka 20 iliyopita nchi ya Uganda ikitaka kuangusha utawala wake.

Akihutubia mkutano wa kitaifa Rais Kagame amesema mgogoro huo ulishika kasi mnamo miaka ya hivi karibuni kutokana na serikali ya Uganda kuunga mkono kundi la RNC linalopinga Rwanda na ambalo linatumiwa na Uganda kuwanyanyasa raia wa Rwanda wanaotembelea au...\nMaudhui yaliyotangulia yanaweza kufupishwa kama ifuatavyo:
Rwanda imekana madai kwamba wanajeshi wake waliingia katika ardhi ya Uganda siku ya Ijumaa usiku na kuwaua watu wawili.